Persatuan Penulis Nasional Malaysia (PENA) adalah persatuan sastera yang ditubuhkan di Malaysia pada tahun 1961. PENA memainkan peranan penting dalam mengembangkan dan memajukan bidang penulisan dan sastera di Malaysia. PENA menjadi wadah bagi penulis untuk berkumpul, bertukar pikiran, dan mengembangkan karya sastera. PENA aktif dalam mengadakan berbagai kegiatan literasi seperti seminar, penulisan, dan sayembara penulisan. PENA diberikan pentauliahan di bawah Pertubuhan Pendidikan Kebudayaan dan Saintifik Pertubuhan Bangsa-Bangsa Bersatu (UNESCO) bagi Persuratan-Warisan Kebudayaan Tidak Ketara (Intangible Heritage) pada Jun 2024.
DAUN MENARI DI ATAS ANGIN - ANTOLOGI PUISI PEREMPUAN
Daun Menari di Atas Angin ialah rakaman emosi, pemikiran, dan impian penyair perempuan dalam kalangan ahli PENA sebagai sumbangsih untuk seluruh golongan gender perkasa ini. Perempuan lazimnya sukarMmenyatakan “kebenaran” hatinya kerana tertakluk pada rasa malu hasil daripada konstruksi budaya. Namun begitu, ada kalanya mereka akan melepaskan segala yangNterbuku di hati apabila keadaan menuntut keberanian yang luar biasa. Dalam puisi, mereka boleh menjadi lepas cakap (extrovert) mahupun berkias-kias dengan bunga bahasa sebagai identiti manusia pemendam rasa (introvert). Antologi ini dapat menjadi rakaman zaman sebagai gambaran rupa peribadi sebilangan perempuan yang berada dalam ranah persuratan. Berikan perhatian dan kemudian jadilah pentafsir yang adil untuk mengenali siapakah perempuan di sekitar anda.
Copyright (c) 2025 Persatuan Penulis Nasional Malaysia
GERAK PUISI DALAM ARUS DIGITAL - PERTEMUAN PENYAIR NUSANTARA KE-12
KUMPULAN ESEI PERTEMUAN PENYAIR NUSANTARA KE-12: GERAK PUISI DALAM ARUS DIGITAL menghimpunkan makalah daripada sarjana dan penyair Nusantara yang bergabung dalam satu pertemuan di Kuala Lumpur pada 13–15 Oktober 2023. Tema pertemuan, “Luka, Cinta Damai” terlalu abstrak, tetapi dengan sendirinya membuka ruang yang luas untuk ditanggapi pemakalahnya dengan mata fikir masing-masing. Sesuai dengan perjalanan zaman yang menyaksikan perkembangan teknologi digital begitu pesat, perbincangan banyak menjurus ke arah kesan rempuhannya terhadap sastera, khususnya puisi. Pemakalah dari Malaysia, Indonesia, Negara Brunei Darussalam, Singapura, dan Thailand memberikan perspektif setiap negara yang bagus untuk difahami semua penulis. Sastera tetap dengan roh kehalusan adab dan keindahan mantiknya, walaupun teknologi berkembang deras tanpa kawalan. Sasterawan rantau Alam Melayu ini akan memperoleh manfaat daripada lalu lintas komunikasi yang begitu lebar.
kumpulan esei sidang kemuncak pertemuan penyair nusantara xii (ke-12)
Tanpa sedar, 55 tahun Ramadan telah datang dan pergi dalam hidupku. Datangnya aku akan berpuasa tanpa gagal. Apabila Ramadan pergi, aku berasa sangat merdeka kerana tidak usah berlapar lagi. Lebaran pula aku sambut dengan luar biasa. Tetapi datangnya Ramadan kusambut sangat berbeza selepas angka usiaku itu. Bukan kerana faktor usia atau apa-apa sahaja yang boleh dikaitkan dengan perangaiku sebelum ini. Aku sendiri gagal untuk mendefinisikan semua itu. Biarpun terlalu banyak andaian yang menjengkelkan tetapi aku langsung tidak peduli. Di hatiku hanya ada rasa kesal!
ANTOLOGI SAJAK PENA TAKAH 63: KEMUNING DI ANJUNG PENA
TAKAH 83: Kemuning di Anjung PENA ialah puisi yang terbit daripada manifestasi kata kata indah, suara perjuangan dan intelektualiti rasa 150 penyair PENA. Puisi-puisi dalam antologi ini sarat menggambarkan percikan pemikiran yang mewakili peradaban bangsa. Atas dasar rasa kepedulian dan cinta terhadap tamadun bangsa, PENA dengan rasa rendah diri telah mengambil tanggungjawab menggalas hasrat untuk menjadi salah satu NGO yang beriltizam mempertahankan maruah bahasa, sastera, dan budaya Melayu. Oleh itu, pada usia PENA menjangkau 63 tahun ini, iltizam perjuangan itu dijelmakan dalam antologi puisi ini. DIRGAHAYU PENA 63 kautumbuh, berkembang di tengah kota menaungi, memayungi para penulis, sasterawan kecii dan besar. kautumnbuh seperti pohon rendang di situ tempat kami berteduh di situ tempat kami menumpang bayang dari pongsnya mentari siang atau dinginnyg embun waktu fajar. engkaulah PENA yang lahir 63 tahun lalu kini masih berdiri tegap di belantara kota ini menegakkan sastera jiwa bangsa persis tidak akan menyerah kepada sebarang ugutan. (WAN A. RAFAR ISHAKIHAB2021881) Selamat menikmati dan menghayati TAKAH 63: Kemuning di Anjung PENA
Ari, gadis pendiam dan tidak ada ramai kawan. Dia hanya berkawan rapat dengan Imani sahaja. Siapa sangka, dia ingin melawan ketakutan dan bina keyakinan diri dengan menyertai pasukan debat KONTRA yang diketuai Luth. Faliq, tekong sepak takraw dan juga pendebat terbaik yang digeruni pasukan musuh tradisi. Tangkas melibas di gelanggang dan hebat mematahkan hujah lawan di arena debat ala parlimen. Sentiasa serius dan fokus apa-apa saja yang dikerjakan. Awalnya, Ari tidak terpilih untuk masuk ke dalam pasukan debat. Sehinggalah Kina telah melakukan perkara memalukan sekolah dan dia dibuang daripada mewakili acara itu lagi. Ari menggantikan tempat Kina hingga menyebabkan mereka menjadi musuh. Ternyata setelah menyertai pasukan debat dan melihat kewibawaan ketiga-tiga rakannya menjadikan Ari semakin tidak yakin dengan kebolehan diri. Bolehkah seorang pendiam dan penakut ini menyampaikan hujah di hadapan khalayak ramai?
Copyright (c) 2024 Persatuan Penulis Nasional Malaysia
Leluhur umpama sebuah lukisan besar bangsa Melayu yang pernah menguasai satu penjuru dunia, Sharsuman, Denia dan Hasan antara bukti terpadamnya diaspora bangsa Melayu ke Eropah. Mereka adalah antara bukti bangsa Melayu yang terlibat dalam persaingan penjajah Eropah apabila menyertai The Curse Regiment di bawah perintah Napoleon Bonaparte dan The 19th Malay Regiment of British Royal Army. Bangsa Melayu ialah bangsa penguasa laut dan ekonomi lautan suatu ketika dahulu dan bukti ini sukar diterima sehingga kini. Kunci kehebatan bangsa Melayu sudah berada di tangan dan kelab rahsia bangsa Melayu semakin terbuka pintunya. Bangsa Melayu, dalam diam dilihat sebagai ancaman bangsa Yahudi yang juga bercita-cita menguasai dunia. Seberapa banyak bukti dan kekayaan bangsa Melayu dahulu kini tersimpan di lstana Jawi yang sarat dengan rahsia ketamadunan Melayu. Leluhur mencatat suatu persaingan kecil yang bakal membuka pintu besar menjadi bukti suatu ketika dahulu Melayu sebenarnya sudah mendunia. Catatan Nenda Kuale dan Opusculus Aquila adalah antara teka-teki yang tersimpan dan diwariskan oleh leluhur agar terjawab segala persoalan, Malangnya, mereka umpama sekawan helang yang saling bersaing merebut cdaratan yang sama.
Bulan Diracun Awan merupakan buku puisi saya yang kelima sejak empat dekad yang lalu. Sebagai penyair yang melihat perkembangan puisi dari dekad-dekad yang terdahulu sampai yang terkini, menjadi keinginan saya mencari kelainan pengucapan sehingga dapat dilihat sebagai kendiri penyair waktu kini. Saya cuba melarikan pengucapan diri pada setiap kali penerbitan kumpulan puisi dan inilah pencapaian saya yang mutakhir. Saya serahkan kepada pembaca untuk menikmati sekali gus menyelongkar segala makna yang tersembunyí dalam bait-bait puisi saya kali ini. Selamat membaca!
Buku Pyanhabib yang Kami Sayangi merupakan terbitan sulung Penerbitan Buku PENA-Malaysia Madani melalui projek Pelaksanaan Projek Penerbitan Bahan Bacaan Karya Asli Bertemakan Karya Kreatif dalam Bahasa Melayu oleh PENA (Belanjawan 2024). Buku kompilasi ini merupakan hasil kolaborasi 38 orang penyumbang yang menggarap pelbagai bentuk karya seperti esei, kenangan, puisi, ilustrasi, dan gambar-gambar yang menceritakan perjalanan hidup bersama-sama dengan Allahyarham Pyanhabib. Antara kandungan buku ini termasuk hantaran media sosial YAB Dato’ Seri Anwar Ibrahim semasa hari Pyanhabib kembali ke rahmatullah, lukisan sosok diri Pyanhabib oleh Datuk Lat, coretan kenangan oleh Datuk M. Nasir, puisi oleh Sasterawan Negara Datuk Dr. Siti Zainon Ismail, kupasan karya puisi Pyanhabib oleh Dr. Faisal Tehrani, dan lain-lain. Isi kandungan buku: Kata Pengantar (Mohd Khair Ngadiron) Titipan Khas (Anwar Ibrahim & Steven Sim) Pyanhabib (Mohamad Saleeh Rahamad) Saya Berbangga Dia Suami Saya (Zurina Zakaria) Pyanhabib? Baba Saya (Najihah Pyanhabib) Pyanhabib dalam Mat Som (Lat) Bersajaklah di Negeri Abadi, Pyanhabib (Faisal Tehrani) Pyanhabib dan Semangat Zaman Dekad 1970-an, 1980-an (Ku Seman Ku Hussain) Pyanhabib, Penyair Muda yang Saya Kenal (Annabel Teh Gallop) Seorang Brader Bernama Pyanhabib yang Selalu Suruh Kita Makan Nasi (Ku Syafiq Ku Fozi) Pyanhabib – Brader, Kita Mesti Terus Hidup! (Nasir Jani) Hubunganku Dengannya ... Special (M. Nasir) Pyanhabib – Tanah Melayu (Mior Hashim Manap) Kau yang Lebih Mendengar Suara Alam (Zurinah Hassan) Kisah Itu (Siti Zainon Ismail) Pyanhabib yang Kukenal (Fauziah Nawi) “Suara” Pyan di Anak Alam (Ismail Abdullah) Pyan (Pyanhabib) Pyan (Abdul Ghafar Ibrahim) Pyanhabib: Apa yang Saya Belajar (Raihani Mohd. Said) Alangkah Hinanya Jadi Seniman di Malaysia (Imlan Adabi) Pyanhabib Mencari Suara Untuk Membela (Mohd Sayuti Omar) Bak Kata Siti, “Biarlah Rahsia” – Pyanhabib (Ronasina) Brader, Lu Sudah Tiada (Irwan Muhammad Zain) Gua Memang Tidak Tahu Seperti Apa yang Lu Tahu (Sabri Yunus) Catatan Buat Pyanhabib (Abu Nawas) Pyanhabib yang Aku Kenali (Manjoi Ghazali) Suatu Masa (Mohzan Op Zaharin) Lu Apa Tau! (Ariff Zulkarnain) Pyanhabib – Matahari Yang Menyinari (Han Zalini) Sunyi Itu Sakit (Fazleena Hishamuddin) Semua Orang Pasti Ada Cerita Baik Tentang Pyan (Abdullahjones)| Bawa Pyanhabib Jalan-jalan Naik Lori (Bart Ahmad) Pyanhabib – Kau Ada dalam Tiada (Awang Ketut) Penyajak Kegemaran Kuala Lumpur yang Saya Kenali (Hadri Shah) Buku Balada Pyanhabib Dah Rosak (Anuar Manshor) Per: Saja Tulis Surat Sebab Nak Bertanya Khabar (Sinaganaga) Tumpang Sampul Surat (Haan Yusoff) Buku ini bukan sahaja menjadi sebuah rekod sejarah, malah menjadi tanda kasih sayang dan penghargaan kepada individu yang banyak memberikan inspirasi kepada masyarakat Malaysia khususnya generasi muda.
Di Bawah Pohon Chinar Daun chinar Satu-satu, disentuh angin Luruh. Dikunyah musim Jingga, garing – seperti roti Berkeping-keping Ibu canai setiap pagi Menikmati keindahan alam mengasyikkan, tetapi jangan lupa getir yang tersembunyi. Bertolak daripada pemerhatian terhadap unsur-unsur alam, maka kata-kata menemukan rangkaiannya untuk menilai kembali secara mendalam soal kehidupan dan kemanusiaan. Dalam naskah ini, penyair memunggah renungan, pengamatan, pemikiran, penghayatan, dan persoalan untuk difikirkan. Penyair mengajak pembaca untuk sama-sama membina hasrat, menginsafi kekurangan sebagai hamba, menyintai keindahan, dan menjaga milik warisan. Tentunya ada juga waktu terhenyak oleh pilu dan rindu. Selain itu, terdapat sejumlah sajak yang terhasil daripada kesan pengalaman peribadi penyair semasa berkunjung ke tempat asing. Manakala sebagai pelukis pula, pengalaman dalam kegiatan seni visual turut terakam melalui kata.
Aina dan Suri bersahabat baik yang sering bermain bersama-sama. Ketika musim hujan, mereka tidak dapat bermain bersama-sama. Hujan semakin lebat dan rumah Suri dilanda banjir. Apakah tindakan yang Aina ambil untuk membantu Suri? Aina dan Suri bersahabat baik, dan mereka sering bermain bersama-sama. Ketika musim hujan, mereka tidak dapat bermain bersama-sama. Hujan semakin lebat dan rumah Suri dilanda banjir. Apakah tindakan yang diambil oleh Aina untuk membantu Suri? Pembaca sasaran 5 hingga 9 tahun
Kuasa pemerintahan Kelantan telah dipindahkan oleh Siam kepada Kerajaan British melalui Perjanjian Inggeris–Siam 1909. James Scott Mason dilantik sebagai Penasihat British yang pertama di Kelantan pada Julai 1909. Pada tahun 1910, British secara rasmi menguasai hubungan luar negeri Kelantan melalui Perjanjian Inggeris–Kelantan. Perjanjian ini juga menegakkan hak British untuk melantik seorang penasihat kepada Sultan Kelantan, Sultan Muhammad IV. Baginda mesti mematuhi nasihat penasihat British dalam semua perkara kecuali yang berkaitan dengan agama dan adat resam orang Melayu. Perubahan sosioekonomi yang dibawa oleh British telah mengakibatkan pemberontakan di daerah Pasir Puteh pada 29 April 1915.
Kumpulan Cerpen Oh, Tak Ku! mengandungi himpunan yang berkisar mengenai kehidupan manusia yang boleh membuat anda senyum atau bermuram seperti terkenang memori silam. Antara kisah dalam himpunan buku ini ialah kisah Bob yang akan kehilangan otak akibat dimakan anai-anai. Kisah Ismadi yang terperangkap dalam sebuah cinta empat segi. Thuraiya yang sanggup memberikan kedua-dua matanya kepada Muzamil demi melunaskan perselisihan berabad lamanya antara mereka. Ketahui mengenai rahsia yang cuba dilindungi oleh Eunice akhirnya dibongkar oleh Dietmar yang memungkinkan berlaku satu laqi pembunuhan. Ketahui mengenai Nia begitu asyik memeluk dan mencium sebiji beton merah? Kemudian, diikuti kisah adakah benar Daik yang terjun dari bangunan dan menghilang di udara gara-gara dia seorang perokok yang tegar. Selami cerita Syed Hilmi yang mengalami renjatan elektrik ketika cuba bersalaman dengan seseorang. Kisah mengenai undang-undang yang mempunyai makna dan fungsi yang berbeza, seperti yang difahami oleh Nik Azman dan dijelaskan oleh Emiliyana. Setiap cerita dalam himpunan ini menyimpan makna tersendiri yang membantu kita mencari jawapan tentang kehidupan yang fana.
Kumpulan Cerpen Perang dan Kebebasan adalah rangkuman 10 cerpen terkini termasuk yang pernah disiarkan dalam akhbar-akhbar tempatan Sabah. Cerpen-cerpen yang berada dalam buku ini banyak membawa berkenaan kisah realiti kehidupan masyarakat, politik, kemanusiaan, dan sebagainya. Tema cerpen ini kebanyakannya dipengaruhi kegelisahan penulis terhadap perkembangan semasa yang melibatkan kemanusiaan, serta pelbagai sikap manusia dalam menghadapi pancaroba hidup. Semoga cerpen-cerpen ini mampu membangunkan semangat kita untuk melakukan perkara yang baik dalam diri dan masyarakat.
Sarah, seorang vlogger muda yang penuh semangat dan cinta terhadap filem klasik telah kembali ke kampung keluarganya di Taiping. Dia mendapati pawagam warisan keluarganya, Sri Panggung berada di ambang penutupan. Pawagam lama ini bukan sekadar tempat untuk menayangkan filem, malah turut menyimpan pelbagai memori yang dirakam oleh datuknya bertahun-tahun dan menjadi arkib kenangan hidup penduduk kampung. Tersentuh dengan legasi tersebut, Sarah bekerjasama dengan Aiman, seorang pemuda kampung dan datuknya, Tok Amran yang turut meminati seni penceritaan. Tok Amran ialah penjaga setia Sri Panggung yang juga sahabat lama datuknya. Sewaktu Sarah menemui gulungan filem yang merakamkan perkahwinan, perayaan dan momen harian yang sederhana, dia mula sedar bahawa Sri Panggung bukan sekadar bangunan, tetapi simbol penceritaan manusia – tempat memori dan identiti kampung disimpan dan dijaga. Dengan menyunting filem dan tayangan khas untuk komuniti, Sarah menghidupkan kembali semangat penduduk terhadap Sri Panggung, membuktikan bahawa cerita, terutama yang menghubungkan kita dengan masa lalu perlu dihargai dan dilindungi. Melalui usahanya, Sarah bukan sahaja dapat menyelamatkan pawagam itu, tetapi juga mengingatkan semua orang bahawa selagi Sri Panggung terus berdiri, kisah dan kenangan mereka akan tetap hidup.
Kumpulan Skrip Drama Pentas Dengarlah Cerita merupakan himpunan tiga buah drama yang dihasilkan oleh Dayangku Mastura. Drama Dengarlah Cerita adalah reaksi pengarang terhadap kebimbangan mengenai masa depan nyanyian rakyat masyarakat Melayu Brurnei yang semakin menyepi. Realitinya tokoh- tokoh yang mendendangkan nyanyian rakyat semakin berkurangan dan sambutan dingin generasi muda terhadap nyanyian rakyat menjadi cabaran utama dalam melestarikan nyanyian rakyat Nyanyian rakyat wajar diwarisi kerana kewibawaan nilai intelektual dan sebagai identiti sesuatu bangsa. Hakikatnya, kehidupan ini melalui beberapa fasa yang boleh berpengaruh membentuk peribadi seseorang. Kehidupan adalah sebuah pentas lakonan kerana sikap dan pemikiran manusia boleh berubah atas nama kelangsungan hidup. Pintu membawa perlambangan "Pintu" sebagai transisi daripada watak sebenar kepada watak lakonan, Isu pencemaran alam sekitar sikap pemimpin yang gila kuasa dan masalah keruntuhan akhlak diangkat dalam drama ini. "Seteguh Bakau" berpusat pada tema kemasyarakatan berlatarkan kehidupan di luar bandar. Kehidupan semakin mencabar apabila ada pihak yang sering mengambil kesempatan. Kemiskinan menjadi isu yang dekat dengan masyarakat luar bandar tetapi kesedaran sikap menitikberatkan ilmu pengetahuan sebagai agen perubahan sosial ekonomi kehidupan, diketengahkan dalam drama ini. Setiap drama yang dipilih adalah cerminan realiti ma syarakat yang menjadi refleksi untuk difikirkan bersama.
Chempaka bukan seperti kanak-kanak lain. Dia sensitif terhadap bunyi, mudah terganggu, dan sukar menerima perubahan mendadak. Dunia ini terlalu bising untuknya. Namun begitu, ada satu perkara yang membuat dia tenang – Piano, kucing kesayangannya yang comel, gebu, dan selalu menghiburkan hati. Piano bukan sekadar kucing biasa. Piano sangat memahami saat Chempaka perlukan ruang bersendiri. Dia suka bersembunyi di tempat pelik, seolah-olah bermain sorok-sorok dengan dunia, sama seperti Chempaka yang selalu “menyembunyikan” perasaannya. Lawatan ke Petrosains bertukar cemas apabila Chempaka hilang kerana mahu melarikan diri daripada kebisingan. Mampukah Amir Mustafa, sahabat yang tidak diduga, membantunya menghadapi dunia? Sebuah kisah menyentuh hati tentang persahabatan, penerimaan diri, dan melihat dunia dengan cara yang berbeza. Sesuai untuk kanak-kanak, ibu bapa, dan guru yang ingin memahami pengalaman kanak-kanak autistik dengan lebih baik. Juga untuk peminat cerita tentang anime, manga, dan kucing yang comel!
Kumpulan sajak Gempita Sukma Pertiwi ini menghidangkan 55 buah sajak yang memiliki gelombang semangat kebangsaan, patriotisme yang tinggi, penghargaan pada pejuang-pejuang kemerdekaan negara dan menanam rasa cinta nasional pada pertiwi. Dicampur garap dengan jungkir kata dalam tema bernada sarkastik, sindiran, satira malah ada juga yang bersifat lelucon. Barangkali ada antara kalian yang sering mencari-cari sajak untuk dijadikan teks dalam sesebuah persembahan ataupun sayembara deklamasi puisi mahupun dekon dalam tema kemerdekaan, perjuangan, integriti, rasuah, perpaduan, maka tidak keterlaluan jika dikatakan bahawa kumpulan sajak ini akan menepati pencarian dan memenuhi keperluan kalian. Selaklah setiap halaman, beleklah setiap rangkai kata, bayarlah dengan harga reda, bawalah pulang untuk dihadam dengan segenap rasa. Beritahu rakan taulan dan ulangilah proses sedemikian secara berterusan!
Kumpulan Sajak bertemakan Patriotisme, Kemerdekaan, Perjuangan dan Mengisi Kemerdekaan
Alam adalah antara anugerah terbesar Ilahi untuk hamba-Nya. Kumpulan Puisi Ditusuk Ranting Hujan mengajak para pembaca menjelajahi keindahan alam semula jadi melalui kata-kata yang mendalam. Puisi yang terkandung dalamnya menggunakan bahasa konotatif yang penuh estetika, padat, tetapi sarat dengan falsafah yang baik untuk renungan bersama. Diksi-diksi dipilih dengan rapi dan tepat dengan mengambil kira unsur irama yang mengindahkan lagi puisi-puisinya. Setiap bait dan rima dirajut untuk meneliti susun atur alam dan menghargai hasil ciptaan Ilahi, merangkumi aspek cuaca, haiwan, dan tumbuhan. Puisi-puisi ini dikarang dengan penuh sentuhan rohani supaya dapat meningkatkan rasa cinta para pembaca kepada Maha Pencipta. Karya ini juga boleh membawa maksud yang luas, baik secara harfiah mahupun tersirat. Kita percaya, penulis mengharapkan para pembaca dapat menghayati puisi-puisinya dengan mendalam. Walaupun penulis sudah tidak didengar suaranya dan dilihat susuknya, namun karya-karyanya tetap segar dan terus bernafas bersama-sama kita. Ditusuk Ranting Hujan, kumpulan puisi terakhir yang ditinggalkan Darma Mohammad untuk kita.
KALAU DATANG KE NEGARA KOTA, JANGAN ENGKAU BERLENGGANG SAJA
Anda tidak perlu datang ke kota untuk memahami geografi dan denyut nadi kota. Cukup dengan membaca dan menghayati sajak-sajak dalam Kumpulan Puisi Kalau Datang ke Negara Kota, Jangan Engkau Berlenggang Sahaja. Hal ini kerana sajak-sajak dalam kumpulan ini merakamkan perihal hidup dan kehidupan warganya. Memang kota menyediakan pelbagai nikmat kepada penghuninya. Ada nikmat yang menggembirakan dan ada nikmat yang tidak menikmatkan. Semuanya bergantung pada keupayaan diri dan cara menangani segala fenomena yang ada di kota. Sajak 3 dalam sajak bertajuk Tiga Sajak Kota – XVI misalnya, Nassury Ibrahim menegaskan, “Senyum-senyum kota/ depan manis belakang cerca” sebagai gambaran bahawa “Di mana ada nikmat dunia/ di situ ada nikmat akhirat.” Justeru, Nassury berpesan “Kalau datang ke negara kota/ jangan engkau berlenggang sahaja.” Hanya orang yang rajin berusaha akan berjaya dan gembira hidup di kota.
SEPERTI LAUT, CINTA TAK PERNAH SURUT DARIPADA GELORA
Seperti angin, rindu datang tidak menentu. Seperti hujan, cinta kadangkala dingin. Seperti awan, rasa yang pernah meninggi, akhirnya harus kembali ke bumi.
seperti laut, cinta tak pernah surut daripada gelora
Kumpulan Puisi Cerita Atas Cerita mengetengahkan sajak-sajak berkisarkan cerita yang dilalui penyair untuk diceritakan kepada khalayak pembaca. Beraneka tema hadir dari hari ke hari meliputi waktu siang dan malam. Ada ketikanya, cerita doa kepada llahi, Bercerita perihal sahabat alam sekitar- haiwan dan tumbuhan. Tersentuh cerita iklim dan cuaca berkaitan alam sekitar dan manusia. Ada cerita peribadi, bahasa, sastera budaya, kembara, sejarah, dan kenegaraan. Segalanya diceritakan dengan penyamnpaian gaya sajak biasa dan gaya saak eksperimental.
Dalam misi menjadi atlet hoki remaja dunia bersama, petualang yang menyebabkan Ali koma di hospital adalah sahabatnya sendiri, Paan. “Jadi, Abang Siva nampak kejadian itu? Abang yang beritahu Ali? – Paan "Aku tahu, kau yang langgar aku. Kau sendiri yang merayu kemaafan daripada aku ketika aku dalam koma.” – Ali Dalam dunia yang penuh dengan cabaran dan ketidakpastian, hero sebenar bukan hanya menghulur bantuan dan perjuangan, adakala dengan jiwa yang berani dan hati yang penuh kasih sayang?
SEDETIK CAHAYA MENGGERIMIS, MENJALUR PELANGI
Sejumlah sajak dalam Kumpulan Puisi Remaja Sedetik Cahaya Menggerimis, Menjalur Pelangi ini dihidangkan dengan sajak-sajak yang mudah dan menarik dengan garapan diksi yang dapat mengusik perasaan pembaca. Pembaca lebih mudah mendekati, umumnya memberikan kesan lebih indah dan mendalam. Chu E Liang, yakin dengan pemilihan diksi yang disusun dapat menguatkan persoalan yang ingin disampaikan. Kekuatan isi sajak selalunya diiringi dengan kekuatan pemikiran mengolah dan mengalunkan dengan bahasa melankolik yang menarik. Meragamkan tema menjadikan kumpulan puisi ini lebih menarik melalui sentuhan pengalaman dan pengamatan. Kiasan dan biasan mesra tetap menyentuh perasaan. Ini menuntut kita berfikir, menggeledah maksud seterusnya mengajak untuk dinikmati. Sesungguhnya Sedetik Cahaya Menggerimis, Menjalur Pelangi sebuah kumpulan puisi juga sesuai untuk remaja dan penulis pemula. Simbol dan imej yang diterapkan dapat membantu untuk dilebarkan ruang fikir merintis ke arah lebih harmonis dan keinsafan dalam membentuk kecemerlangan.
Hilangnya sebuah pesawat memberikan kesan yang besar buat banyak orang, terutamanya mereka yang kehilangan insan-insantersayang tanpa jejak dan jawapan. Bagi Azhar, kehilangan kakak yang selama ini menjadi tempat mengadu dan bergantung harap, menghancurkan dunianya. Hidupnya yang selama ini penuh dengan keseronokan sosial, kini dihimpit tekanan dan kesedihan berpanjangan. Dalam memahami erti kehilangan yang memeritkan, dia mula berubah dan mencari jalan pulang. Cabaran dan ujian menguji keberanian dan mematangkan jiwanya. Mampukah dia berdamai dengan takdir, atau terus melawan dalam mencari kepastian dan harapan? Ini adalah sebuah kisahtentang kehilangan, kekuatan, dan pencarian erti hidup
kepompong retak mentafsir—ungu—simbol sunyi metafora bersimpul huruf-huruf terhempas di dinding makna rahsia bernafas di celah bahasa Jiwa perempuan sering disalah tafsir sebagai pemain emosi yang rumit. Perempuan bukan dilahirkan, tetapi dicipta melalui metamorfosis—kesakitan, ketahanan, dan penemuan diri; labirin perasaan dan pemikiran, serta putaran dunia yang terakam di sekelilingnya. Perlambangan dan persoalan menyusuri 60 buah puisi Cura Lara dalam sebuah perjalanan refleksi dan mencari makna bagaimana seorang perempuan menempatkan diri dalam dunia realiti.
Sajak Perwayangan kelihatan seperti pembinaan bentuk yang mempunyai dua struktur sebagaimana terdapat dalam tradisi pantun. Di tangan Moechtar Awang, "dunia bayang" - sebagaimana yang terdapat dalam pembayang pantun - dilukiskan dengan imej-imej peralatan yang bertaburan. Naskhah Perwayangan yang mengandungi 50 buah puisi, wajib diberikan perhatian yang tinggi daripada khalayak dan peminat sastera tanah air "Perwayangan" amat berlainan dari segi bentuk dan gaya penulisan Moechtar Awang dangan kumpulan puisi-puisi beliau yang terdahulu - Pasrah 1981 dan Caf 1983) Tenyata Moechtar Awang dengan sajak-sajaknya dalam kumpulan ini meluncur deras ke depan berbanding dengan sosok peribadinya - kelihatan tertinggal ke belakang. Di pantai, dialah mutiara yang akan melimpah ke lantai pasir susastera kita.
Paduka Raja Tun Abdul Jamil memiliki semangat juang luar biasa. Sebagai strategis suatu bangsa yang sohor, Paduka Raja Tun Abdul Jamil meletakkan jati diri bangsa ke tahap teragung. Paduka Raja Tun Abdul Jamil ialah pencetus gerakan seluruh dakar dalam darah anak jati Johor. Bagi Paduka Raja Tun Abdul Jamil, sekiranya anak jati Johor telah diterapkan dengan semangat cinta akan bangsa dan negeri, mereka tidak dapat tidak – akan menjadikan tanah tumpah darah ini nyawa dalam urat darah dan daging maruah. Mereka akan mengubah suatu sosiobudaya bangsa yang hanya berserah nasib kepada takdir. Paduka Raja Tun Abdul Jamil pemangkin jalur juang baharu dalam era empayar Kerajaan Johor. Namun begitu, di balik keagungan beliau, masih ada yang menyimpan jadam dendam. Siapakah dia yang tergamak merentap-ragut dan mengubah jalur juang seorang pejuang? ~ ~ ~ Berpegang dan percaya serta yakinlah bahawa pejuang yang sejujur-jujurnya pejuang ialah tuan hamba yang membaca titip tinta hamba ini. Tuan hambalah, warga Johor, bangsa Melayu yang selayaknya digelar dan diangkat sebagai pejuang. Terima kasih, tuan hamba semua kerana meyakini hamba - Paduka Raja Tun Abdul Jamil -
Saat bunyi haiwan ternakan yang dilepas bebas di sekitar kawasan rumah di pinggir hutan dan haiwan yang berkisar tenang di dalam kandang, serta haiwan rimba berhampiran yang bersahut-sahutan riang, dia terus-terusan ditusuki rasa kesal, kecewa, serba terhimpit, dan penuh keharuan. Seluruhnya bertumpang tindih, menikam kengiluan ke liang-liang romanya yang gersang, langsung mewabak ke hati, naluri, dan batinnya. Serentak dengan itu, memang agak terlambat, tetapi pelbagai persoalan tentang hak diri sendiri secara peribadi, hak menentukan hala tuju negeri ini, dan untung nasib masa depan anak cucu yang cuba diperjuangkan, terbantut di tengah kerongkong. "Mengapa, mengapa, mengapa?" tanya Sitti Sukma dalam hati, rusuh. Lalu dia menanam tekad, akan dirempuh apa sahaja kesukaran dan rintangan yang datang, biarpun kedatangan penjajah yang tampak gah dengan pelbagai senjata api, biarpun kekuasaan mereka sekuat gempa bumi atau sehebat gelombang di tengah lautan. Atau seperti api yang disertai kepulan awan hitam yang berawangan mengitari alam ketika ditiup angin yang berpusar-pusar kencang dari arah rumah Xiu Ying dahulu. Atau seperti dia, yang akhirnya mempunyai cukup keberanian untuk merempuh semangat Gani, 15 tahun yang lalu. "Jika tidak percaya, sila tanya Gani sendiri!"
KERANA PERSINGGAHAN KITA HANYA DI BATAS WAKTU
Kertas-kertas kosong tanpa teks yang sengaja ditinggalkan di atas meja pada setiap malam menjadikan hatinya lapang dan membuatkan tidurnya sangat lena. Setiap pagi ketika bangkit dia melihat ada tulisan yang tercatat di atasnya. Dia tidak pasti siapakah yang datang malam tadi dan mencoret tulisan-tulisan hati di situ. Kata-kata berupa puisi itu selalu hidup mengisi harinya. Dari pagi hingga tengah hari, hingga malam tulisan itu hidup, menular dalam gerak lakunya. Esok dan esok perkara serupa berlaku lagi. Semua itu menjadikan hasrat yang lama terpendam membentuk sebuah peribadi yang jujur, melafazkan setia, dan membenamkan rasa ihsan yang dalam. Puisi-puisi itu adalah nyawanya.
kerana persinggahan kita hanya di batas waktu
Rakaman album Puisi Tradisional Komponen Sastera (KOMSAS) yang mengandungi syair, gurindam, nazam, dan seloka, telah dilakukan pada tahun 2007. Album tersebut telah dijadikan bahan pembelajaran di sekolah-sekolah. Kemudian, dijadikan pula bahan pertandingan syair di semua peringkat. Teks-teks syair dalam album itu dipetik daripada buku-buku terbitan Dewan Bahasa Pustaka dan sumber-sumber lain. Apabila dendangan syair berkembang pesat dan semakin banyak pertandingan serta persembahan diadakan, termasuk di peringkat antarabangsa, syair-syair pendek (syapen) mula ditulis untuk dijadikan teks persembahan dengan tema-tema tertentu. Kumpulan Syapen Syair Lirik 2 ini ialah himpunan syair khusus untuk tujuan tersebut. Semoga penerbitan buku ini melengkapkan lagi khazanah syair dalam data perbukuan negara.